**Απώλεια του Καθηγητή Γιώργου Γαλάνη**

Ο Πρόεδρος και τα μέλη του Διοικητικού Συμβουλίου του Κέντρου Ελληνικής Γλώσσας εκφράζουν τη βαθιά τους θλίψη για την απώλεια του καθηγητή Γιώργου Γαλάνη σε ηλικία 59 ετών.

Ο Γιώργος Γαλάνης ήταν καθηγητής νεοελληνικής γλώσσας, λεξικογραφίας και διαλεκτολογίας στο Πανεπιστήμιο Inalco στο Παρίσι, και Πρόεδρος της SEN (Société des Études Néo-helléniques).

Κατά την ακαδημαϊκή του καριέρα αποδείχθηκε εξαίρετος γνώστης της γλώσσας, με ιδιαίτερο πάθος για την ιστορία της, και εκπαίδευσε πολλές γενιές φοιτητών. Η διδασκαλία του στο Πανεπιστήμιο Inalco ήταν αφιερωμένη στα θεμελιώδη στοιχεία της γλώσσας, στην ιστορία και τις διαλέκτους της νέας ελληνικής, και στην ύλη των ελληνικών ως μάθημα επιλογής.

Η πρόωρη απώλειά του αφήνει ένα δυσαναπλήρωτο κενό.

Ο Πρόεδρος και τα μέλη του Διοικητικού Συμβουλίου του Κέντρου Ελληνικής Γλώσσας εκφράζουν τα θερμά συλλυπητήρια στους οικείους του.

Ο Πρόεδρος του Διοικητικού Συμβουλίου του ΚΕΓ

Θεόδωρος Παπαγγελής, Ακαδημαϊκός

Τα Μέλη του Διοικητικού Συμβουλίου του ΚΕΓ

Αντώνιος Ρεγκάκος, Ακαδημαϊκός

Γεώργιος Γιαννάκης

Χρήστος Τσαγγάλης

Παναγιώτης Ηλιόπουλος